stanford-oval/wikipedia huggingface dataset:
מוזש פלדמן
ביוגרפיה

פלדמן נולד ב-ט"ו בטבת ה'תר"כ‏ 10 בינואר 1860 בפוזדישובצה (פַּזדיץ') בסלובקיה, באזור קושיצה. למד בישיבות סיקסו (בצפון הונגריה) ומטרסבורג (בהונגרית "סנטמרטון", באזור בורגנלנד). בשנת 1882 התיישב הרב פלדמן עם אשתו, יוזפינה, בגלנטה (סלובקיה, אז בשטח הממלכה ההונגרית), בבית חמיו, הרב שמעון פרידמן, שהיה רב היישוב. אחרי מותו של הרב פרידמן בשנת 1891 ירש את תפקידיו כרב של גלנטה וראש הישיבה המקומית.
חלק מהקהילה לא קיבל את דבר בחירתו ובשנת 1893 התקיים דין תורה בלשכה האורתודוקסית הגדולה בבודפשט בנימוק שלפי תקנון הקהילה לרב, שהוא "משועבד" לציבור, אסור שיהיו קרובים בתוך הקהילה. הרב שרגא צבי טננבוים פסק נגד בחירת הרב פלדמן בהצדיקו את טענות יריביו לגבי הכתוב בתקנון. ליישוב הובא המהרי"ץ, הרב יוסף צבי דושינסקי, כדי להיות הרב הראשי וראש הישיבה. עקב פסק הדין חל פילוג בתוך יהודי גלנטה וקמו שתי קהילות אורתודוקסיות נפרדות - כל אחת עם רבנים, מוסדות וישיבה משלה ושתיהן הוכרו על ידי השלטונות.
ב-1901 הוזמן הרב פלדמן על ידי קהילת פשט לרשת את מקומו של הרב שמואל לב בריל כרב הראשי של פשט. בנוסף, התמנה כמורה בבית המדרש לרבנים בבודפשט ולימד שם בין השנים 1926-1921 קורס על עבודת הקודש (ליתורגיה) ועל ספרות הפסיקה הרבנית. פלדמן כתב בעברית מספר ספרים בנושאים הלכתיים שנשארו בכתב יד. מוכרת עבודתו בתחום התרת עגינות למקרים של אלמנות מלחמה, שפורסמה בעצומה של מלחמת העולם הראשונה בבודפשט ב 1916.
פלדמן הלך לעולמו בבודפשט ב-י"ג באב ה'תרפ"ז 11 באוגוסט 1927. היו לו עשרה ילדים, אחד מהם, פרופ' שאנדור פלדמן, היה נוירו-פסיכיאטר ופסיכואנליטיקאי בהונגריה ואחר כך בעיר רוצ'סטר שבארצות הברית. בתו שרה נישאה לרב הינקו אורבך.
הערות שוליים

↑  דין התורה בגלנטה - באנגלית
↑  גלנטה בספריה הווירטואלית היהודית - אנציקלופדיה יודאיקה 2008, קבוצת גייל, באנגלית
↑  אתר על שאנדור פלדמן ברשת
| --- | --- |
בקרת זהויות :  NLI: 987007510074405171  LCCN: no2003084867  VIAF: 78472985   WorldCat (עם VIAF): 78472985
וגאס (סדרת טלוויזיה)

| --- | --- |

 סוגה:  דרמת פשע
 יוצרים:  ניקולאס פילאג'י 
 שחקנים:  דניס קווייד  טיילור הנדלי  שרה ג'ונס  קארי-אן מוס  מייקל צ'יקליס  ג'ייסון אומהרה 
 ארץ מקור:  ארצות הברית 
 שפות:  אנגלית
 מקום התרחשות:  לאס וגאס ואלי 
 מספר עונות:  1 
 מספר פרקים:  21
 הפקה
 מפיק:  ג'יימס מנגולד 
 הפצה:  CBS מדיה ונצ'רס 
 מוזיקה:  דיוויד קרבונרה 
 אורך פרק:  42 דק' 
 שידור
 רשת שידור:  CBS
 תקופת שידור מקורית:  25 בספטמבר 2012 – 10 במאי 2013 
 קישורים חיצוניים
 http://www.cbs.com/shows/vegas
 דף התוכנית ב-IMDb
 
וגאס (באנגלית: Vegas) היא סדרת טלוויזיה פשע דרמטית אמריקאית ששודרה ברשת CBS מ-25 בספטמבר 2012 עד 10 במאי 2013. בסדרה כיכבו דניס קווייד ומייקל צ'יקליס. את התסריט כתב תסריטאי הסרט "קזינו" ניקולס פליג'י, שכתב גם את הפיילוט.
"וגאס" שודרה עונה שלמה של 22 פרקים ב-23 באוקטובר 2012. מאוחר יותר CBS הקטינה את ההזמנה ל-21 פרקים. ב-7 במרץ 2013 הודיעה CBS כי הסדרה תשודר ביום שישי בשעה 21:00, החל מ-5 באפריל 2013. ב-10 במאי 2013 ביטלה CBS את הסדרה לאחר עונה אחת.
תקציר

עלילת הסדרה מתרחשת בלאס וגאס של שנות ה-60 ומתמקדת בשריף ראלף לאמב (קווייד) ובקשריו עם המאפיונר משיקגו וינסנט סבינו (צ'יקליס), שעבר מערבה כדי לבסס את מעמדו ולהקים אימפריה משלו. דמות השריף לאמב מבוססת על חוואי לשעבר באותו שם ששימש כשריף של מחוז קלארק בין השנים 1961 ל-1979.
שחקנים ודמויות > תפקידים ראשיים

דניס קווייד בתפקיד השריף ראלף לאמב, חווה מקומי עם שירות במשטרה הצבאית במהלך מלחמת העולם השנייה.
מייקל צ'יקליס בתפקיד וינסנט סבינו, מנהל מלון סבוי, שמנוהל על ידי שיקגו אאוטפיט. מומחה להימורים, סבינו ניהל בעבר בתי קזינו בהוואנה לפני שנשלח לנהל את הסאבוי.
קארי-אן מוס בתפקיד קתרין אוקונל, עוזרת התובעת המחוזית בלאס וגאס.
ג'ייסון או'מרה כסגן ג'ק לאמב, אחיו הצעיר של ראלף המשמש כסגנו.
טיילור הנדלי בתפקיד דיקסון למב, בנו של ראלף.
שרה ג'ונס בתפקיד מיה ריזו, מנהלת חדר הספירות של סאבוי.
שחקנים ודמויות > תפקידי משנה

איימי גרסיה בתפקיד איבון סאנצ'ז, פקידת הקבלה העובדת בתחנת השריף ואהובתו של דיקסון מאוחר יותר.
וינסה שואו בתפקיד לורה סבינו, אשתו של סבינו.
מייקל אוניל כראש עיריית לאס וגאס טד בנט, העומד לבחירה מחודשת. מאוחר יותר הוא מובס על ידי מקורב לסבינו.
שון דויל בתפקיד פטריק ביירן, סוכן FBI שחוקר את סבינו.
מלינדה קלארק בתפקיד לנה קוואלו, אמה של מיה.
אבנר ג'גוקאי בתפקיד טומי סטון, מנהל הבידור בסאבוי. מיה והוא מנהלים רומן.
מייקל איירונסייד בתפקיד פורטר גיינסלי, טייקון שאחראי למות אשתו של ראלף ושותף של סבינו ברכישת הטמבלוויד עבור שיקגו.
שחקנים ודמויות > תפקידי משנה > המאפיה

ג'יימס רוסו בתפקיד אנתוני "רד" צ'רוולי, יד ימינו של סאבינו, שניהל לזמן קצר את הסאבוי לפני שהוחלף על ידי סבינו המנוסה יותר.
מייקל ריילי בורק בתפקיד ריץ 'ריינולדס, התובע המחוזי המושחת.
מייקל ויסמן בתפקיד ג'וני ריזו, אביה של מיה.
ג'ונתן בנקס בתפקיד אנג'לו לפראטה, אחד הבוסים משיקגו ומנהיג הפעילות של שיקגו אאוטפיט בלאס וגאס.
סוני מרינלי בתפקיד ניקולס קוטה, מאפיונר ומתנקש בשירות המאפיה.
ג'ו סבטינו בתפקיד ויק בורלי, מאפיונר אחר משיקגו שנשלח לווגאס לנהל את הסאבוי.
ג'יימי מקשיין בתפקיד דייבי קורנארו, מנהיג הפעילות של משפחת הפשע במילווקי בווגאס והיריבה הראשונה של סבינו במצוקתו לשליטה בטמבלוויד.
דיימון הרימן בתפקיד מר ג'ונס מתנקש, מאפיונר.
הערות שוליים

↑  "CBS Announces 2012-2013 Premiere Dates". The Futon Critic. 11 ביולי 2012. נבדק ב-21 ביולי 2012. {{cite web}}:  (עזרה)
↑  Eckstein, David (16 במאי 2012). "'Vegas': Can Dennis Quaid and Michael Chiklis hit the jackpot for CBS?". Zap2It. אורכב מ-המקור ב-31 באוקטובר 2012. נבדק ב-29 במאי 2012. {{cite web}}:  (עזרה)
↑  Rose, Lacey (13 במאי 2012). "CBS Orders Dennis Quaid's 'Vegas,' 'Elementary,' 'Friend Me,' Four More". The Hollywood Reporter. נבדק ב-29 במאי 2012. {{cite web}}:  (עזרה)
↑  Kondolojy, Amanda (23 באוקטובר 2012). "'Vegas' & 'Elementary' Get Full Season Orders From CBS". TV by the Numbers. אורכב מ-המקור ב-4 בנובמבר 2013. נבדק ב-23 באוקטובר 2012. {{cite web}}:  (עזרה)
↑  "'Guys With Kids' and 'Elementary' get more episodes, 'Vegas' cut by one". אורכב מ-המקור ב-19 בינואר 2013. נבדק ב-15 בנובמבר 2012. {{cite web}}:  (עזרה)
↑  Andreeva, Nellie (7 במרץ 2013). "CBS's 'Golden Boy' To Stay On Tuesdays, 'Vegas' Moves To Fridays". Deadline Hollywood. נבדק ב-10 במאי 2013. {{cite web}}:  (עזרה)
↑  Kondolojy, Amanda (10 במאי 2013). "'Vegas' Cancelled by CBS". TV by the Numbers. אורכב מ-המקור ב-2016-06-12. נבדק ב-10 במאי 2013. {{cite web}}:  (עזרה)
↑  Adams, Tim (3 בפברואר 2013). "Nicholas Pileggi: the mob, Nora Ephron's death and Vegas". {{cite web}}:  (עזרה)
When You're Gone (שיר של אבריל לאבין)

"When You're Gone" (בעברית: "כשתלך") הוא הסינגל השני מאלבומה השלישי של הזמרת אבריל לאבין The Best Damn Thing. השיר יצא לאור ביוני 2007. אבריל אישרה זאת ב-8 במרץ באותה השנה, כאשר התראיינה ברדיו Kiss FM.
השיר הגיע למקום השלישי במצעד הסינגלים הבריטי.
רקע

לאבין אמרה שהשיר "מדבר על להיות עם מישהו שאתה אוהב, ואתה חייב להיפרד, ואלו כל הדברים הקטנים שאתה תתגעגע להם". השיר יכול להיות בהשראת בעלה, דריק ויבלי, למרות ששמועה זו לא אושרה על ידי לאבין עצמה. הקליפ לשיר בוים על ידי מארק קלספלד והופיע לראשונה בקנדה ב-5 ביוני.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 24 |  |
|  ארצות הברית | מצעד 40 שירי המיינסטרים | 9 |  |
|  גרמניה | GfK – טופ 100 | 17 |  |
|  דנמרק | היטליסטן | 31 |  |
|  הולנד | מצעד 40 הסינגלים ההולנדיים | 57 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 26 |  |
|  סקוטלנד | מצעד הסינגלים הסקוטי | 2 |  |
|  פלנדריה | אולטראטופ 50 | 31 |  |
|  צ'כיה | ČNS IFPI | 3 |  |
|  צרפת | SNEP | 17 |  |
|  קנדה | קנדה הוט 100 | 8 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 14 |  |
|   ‏‏‏  מצעדי סוף שנה ()> מדינה |   ‏‏‏  מצעדי סוף שנה ()> מצעד |   ‏‏‏  מצעדי סוף שנה ()> מיקום שיא |   ‏‏‏  מצעדי סוף שנה ()>  |
| --- | --- | --- | --- |
|  אוסטריה | Ö3 אוסטריה טופ 40‏ | 41 |  |
|  אוסטרליה | מצעד הסינגלים האוסטרלי | 33 |  |
|  הממלכה המאוחדת | מצעד הסינגלים הבריטי | 54 |  |
|  צרפת | SNEP | 157 |  |
|  קנדה | קנדה הוט 100 | 25 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | פלטינה | 100,000 |
| קנדה (Music Canada) | זהב | 20,000 |
| יפן (RIAJ) | זהב | 100,000 |
| הממלכה המאוחדת (BPI) | כסף | 352,000 |
| ארצות הברית ארצות הברית (RIAA) | פלטינה 2× | 2,000,000 |
הערות שוליים

↑  Official Singles Chart Top 100 | Official Charts Company, www.officialcharts.com (באנגלית)
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
| --- | --- |
בקרת זהויות :  MusicBrainz work: 185a3df1-8f76-45f3-bb80-41d5e7ba8e0e
עידן כרמלי

עידן כרמלי (נולד ב-20 בספטמבר 1999) הוא יוטיובר ושחקן ישראלי. ערוץ היוטיוב שלו פעיל מנובמבר 2010. באוקטובר 2017 השתתף בטקס חלוקת כפתורי הכסף של יוטיוב.
סרטונים

"סיגל ברנר" - סדרת סרטונים של מתיחות טלפוניות בו הוא מתחזה לאשה בשם סיגל ברנר ומותח בעיקר מוקדים טלפוניים של מקומות עבודה.
"האחרון ש..." - סדרת סרטונים בהם מאתגר כרמלי חברים לנצח באתגר ולהיות האחרון שנכשל.
"בעיניים מכוסות" - סדרה בת 2 עונות בהם הושיב זוג זרים בעיניים מכוסות ושאל אותם שאלות התאמה אחד על השני.
ולוגים - ולוגים המצולמים בעיקר במקומות אליהם טס לטייל עם חבריו.
ניסויים חברתיים - סדרת סרטונים בהם הוא עושה ניסויים ומצפה לראות כיצד יגיבו האנשים.
אתגרים - סרטונים בהם כרמלי מאתגר את עצמו או את חבריו לבצע משימות.
מתיחות - סרטונים בהם הוא מותח את חבריו ואף זרים ברחוב.
"חובה או 10 ביצים לפרצוף" - סדרת סרטונים עם משימות מאתגרות ואפשרות לוותר ולקבל 10 ביצים לפרצוף.
פרודיות - סרטונים בהם כרמלי עושה פרודיות לשירים.
ביקורת

במאי 2019 עורר כרמלי סערה, לאחר שהעלה לערוץ סרטון שתיעד תחרות מז'אנר "האחרון ש...", שבו המטרה הייתה לשבת תחת השמש ולהימנע משתיית מים במשך שעות רבות, ולאחר מכן ביקש מהמשתתפים להיכנס לרכב סגור בלי מזגן, כשהחום בחוץ עמד על 42 מעלות צלזיוס. הפרס לאחרון שישתה מים היה 1,000 ש"ח. בעקבות הסערה הסיר כרמלי את הסרטון מהערוץ שלו.
משחק

בשנת 2015 השתתף בסרט "פלאפל אטומי" בתפקיד מרון. באותה שנה השתתף לזמן קצר בהנחיית טקס פרסי אופיר לשנת 2015.
בשנים שלאחר מכן העלה סרטים קצרים לערוץ היוטיוב שלו, בהם הוא משחק בתפקיד הראשי.
הערות שוליים

↑  Telecom News - YouTube במספרים: הרגלי הצפייה של הישראלים וכפתור הכסף ליוצרים, באתר www.telecomnews.co.il
↑  האתגרים המסוכנים תופסים תאוצה - עשר פלוס, באתר www.eserplus.net
↑  יום בלי מים ואתגרי רשת מסוכנים? כך תנערו את המתבגרים שלכם, באתר ישראל היום, ‏30 במאי 2019
↑  מסוכן: יוטיובר העמיד נערים בשרב עם אתגר ללא שתיית מים, באתר פרוגי, ‏28 במאי 2019
↑  מערכת, ‏היוטיובר שעבר את הגבול: "קיבלתי טלפון מאמא שלי, היא אמרה שזה לא טוב", באתר ‏מאקו‏, 29 במאי 2019
↑  "פלאפל אטומי": סאטירה בפיתה, באתר ynet, 11 בספטמבר 2015
↑  מיכל טרבס ועידן כרמלי: "הנוער לא נורא כמו שמלכלכים", באתר פרוגי, ‏16 באוקטובר 2015
גלאזגו

ערך זה עוסק בעיר בממלכה המאוחדת. אם התכוונתם למשמעות אחרת, ראו .
גלאזגו (באנגלית: Glasgow, בסקוטית: Glesga, בגאלית סקוטית: Glaschu) היא העיר המאוכלסת ביותר בסקוטלנד והעיר השלישית המאוכלסת ביותר בבריטניה, אחרי לונדון וברמינגהאם.
אוכלוסייתה הנוכחית[דרושה הבהרה] של גלאזגו קטנה פי שניים מאוכלוסייתה בשנות ה-60 של המאה ה-20 עקב שינויים בהגדרת גבולות העיר ונדידה של אוכלוסייה לפרברים. בעשורים האחרונים חלה התחדשות ופריחה בגלאזגו, וכיום[דרושה הבהרה] היא נחשבת לעיר דינמית שהשילה מעליה את רוב תדמיתה האפורה. העיר נבחרה כבירת התרבות של אירופה לשנת 1990.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ממוקמת על גדות נהר קלייד.
ספורט

בתחום הכדורגל, העיר מוכרת בעיקר בזכות שתי קבוצות ליגת העל הסקוטית: גלאזגו ריינג'רס, המשחקת את משחקייה הביתיים באצטדיון אייברוקס ומזוהה עם הפרוטסטנטים, וסלטיק, המשחקת את משחקיה הביתיים באצטדיון סלטיק פארק ומזוהה עם הקתולים. הדרבי של גלאזגו, בין הריינג'רס וסלטיק, נחשב לאחד ממשחקי הדרבי המפורסמים והטעונים בעולם. בעיר נמצא גם אצטדיון האמפדן פארק, שהוא מגרשה הביתי של נבחרת סקוטלנד בכדורגל ושל קבוצת קווינס פארק מהליגה השלישית.
בשנת 2014 אירחה העיר את משחקי חבר העמים הבריטי, וב-2015 אירחה העיר את אליפות העולם בהתעמלות מכשירים.
קתדרלות

בגלאזגו 4 קתדרלות, לזרמים השונים. הקתדרלות הן קתדרלת מנגו הקדוש של הכנסייה הסקוטית, קתדרלת אנדרו הקדוש של הכנסייה הרומית-קתולית, קתדרלת מריה הקדושה של הכנסייה הסקוטית האפסיקופלית וקתדרלת לוקאס הקדוש של הכנסייה האורתודוקסית היוונית.
יהדות גלאזגו

הקהילה היהודית בגלאזגו מונה כמה אלפי יהודים, והם מחזיקים כמה בתי כנסת, כולל שתי חנויות מכולת כשרות, מסעדה וכן סניפים של שלוש תנועות נוער יהודיות.
ערים תאומות

לעיר גלאזגו 8 ערים תאומות:
גרמניה נירנברג, גרמניה (מ־1985)
רוסיה רוסטוב על הדון, רוסיה (מ־1986)
הרפובליקה העממית של סין דאליין, הרפובליקה העממית של סין (מ־1997)
קובה הוואנה, קובה (מ־2002)
איטליה טורינו, איטליה (מ־2003)
צרפת מרסיי, צרפת (מ־2006)
פקיסטן לאהור, פקיסטן (מ־2006)
הרשות הפלסטינית בית לחם, הרשות הפלסטינית (מ־2007)
קתדרלת מנגו הקדוש הבנויה בסגנון גותי.
אנה פלטיירו

אנה פלטיירו בריון (בספרדית: Ana Peleteiro Brión; נולדה ב-2 בדצמבר 1995) היא אתלטית ספרדייה, זוכת מדליית ארד המשחקים האולימפיים (טוקיו 2020), פעמיים זוכת מדליית ארד באליפות עולם באולם (ברמינגהאם 2018 וגלאזגו 2024), אלופת אירופה (רומא 2024) ופעמיים אלופת אירופה באולם (גלאזגו 2019 ואפלדורן 2025) בקפיצה משולשת.
ביוגרפיה > 2011 > מדליית ארד באליפות עולם עד גיל 18

באליפות העולם עד גיל 18 שנערכה בליל שבצרפת ביולי זכתה במדליית ארד בקפיצה משולשת בתוצאה של 12.92 מטר.
ביוגרפיה > 2011 > אלופת הפסטיבל האולימפי האירופי לנוער

בפסטיבל האולימפי האירופי לנוער שנערך בטרבזון שבטורקיה בהמשך החודש זכתה במדליית זהב בקפיצה משולשת בשיא אישי חדש של 13.17 מטר.
ביוגרפיה > 2012 > אלופת עולם עד גיל 20

באליפות העולם עד גיל 20 שנערכה בברצלונה שבספרד זכתה במדליית זהב בקפיצה משולשת בתוצאה של 14.17 מטר.
ביוגרפיה > 2013 > מדליית ארד באליפות אירופה עד גיל 20

באליפות אירופה עד גיל 20 שנערכה בריאטי שבאיטליה ביולי זכתה במדליית ארד בקפיצה משולשת בתוצאה של 13.29 מטר.
ביוגרפיה > 2016

באליפות העולם באולם שנערכה בפורטלנד שבאורגון, ארצות הברית, במרץ, סיימה במקום 11 בקפיצה משולשת בתוצאה של 13.59 מטר.
ביוגרפיה > 2017

באליפות אירופה באולם שנערכה בבלגרד שבסרביה במרץ סיימה במקום חמישי בקפיצה משולשת בתוצאה של 14.13 מטר.
ביוגרפיה > 2017 > סגנית אלופת אירופה עד גיל 23

באליפות אירופה עד גיל 23 שנערכה בבידגושץ' שבפולין ביולי זכתה במדליית כסף בקפיצה משולשת בתוצאה של 14.19 מטר.
באליפות העולם שנערכה בלונדון שבממלכה המאוחדת באוגוסט סיימה במקום שביעי בקפיצה משולשת בשיא אישי חדש של 14.23 מטר.
ביוגרפיה > 2018 > מדליית ארד באליפות עולם באולם

באליפות העולם באולם שנערכה בברמינגהאם שבממלכה המאוחדת במרץ זכתה במדליית ארד בקפיצה משולשת בשיא אישי חדש של 14.40 מטר, אחרי יולימאר רוחאס מוונצואלה (14.63 מטר) וקימברלי ויליאמס מג'מייקה (14.48 מטר).
ביוגרפיה > 2018 > מדליית ארד באליפות אירופה

באליפות אירופה שנערכה בברלין שבגרמניה באוגוסט זכתה במדליית ארד בקפיצה משולשת בתוצאה של 14.44 מטר, אחרי פרסקווי פאפאכריסטו מיוון (14.60 מטר) וקריסטין גייריש מגרמניה (14.45 מטר).
ביוגרפיה > 2019 > אלופת אירופה באולם

באליפות אירופה באולם שנערכה בגלאזגו שבממלכה המאוחדת במרץ זכתה במדליית זהב בקפיצה משולשת בשיא ספרד חדש של 14.73 מטר, לפני פרסקווי פאפאכריסטו (14.50 מטר) ואולגה סלדוחה מאוקראינה (14.47 מטר).
באליפות העולם שנערכה בדוחה שבקטר באוקטובר סיימה במקום שישי בקפיצה משולשת בתוצאה של 14.47 מטר.
ביוגרפיה > 2021 > סגנית אלופת אירופה באולם

באליפות אירופה באולם שנערכה בטורון שבפולין במרץ זכתה במדליית כסף בקפיצה משולשת בתוצאה של 14.52 מטר, אחרי פטריסיה ממונה מפורטוגל (14.53 מטר) ולפני נילה אקהרדט מגרמניה (14.52 מטר).
ביוגרפיה > 2021 > מדליית ארד אולימפית

באולימיפאדת טוקיו שנערכה ביולי-אוגוסט זכתה במדליית ארד בקפיצה משולשת בשיא לאומי חדש של 14.87 מטר, אחרי יולימאר רוחאס (15.67 מטר) ופטריסיה ממונה (15.01 מטר).
ביוגרפיה > 2022

באליפות העולם באולם שנערכה בבלגרד במרץ סיימה במקום שמיני בקפיצה משולשת בתוצאה של 14.30 מטר.
ביוגרפיה > 2024 > מדליית ארד באליפות עולם באולם

באליפות העולם באולם שנערכה בגלאזגו במרץ זכתה במדליית ארד בקפיצה משולשת בשיא ספרד חדש של 14.75 מטר, אחרי תיאה לפונד מדומיניקה (15.01 מטר) וליאניס פרז מקובה (14.90 מטר).
ביוגרפיה > 2024 > אלופת אירופה

באליפות אירופה שנערכה ברומא שבאיטליה ביוני זכתה במדליית זהב בקפיצה משולשת בתוצאה של 14.85 מטר, לפני טוגבה דנישמאז מטורקיה (14.57 מטר) ואיליוניס גיום מצרפת (14.43 מטר).
באולימפיאדת פריז שנערכה באוגוסט סיימה במקום שישי בקפיצה משולשת בתוצאה של 14.59 מטר.
ביוגרפיה > 2025 > אלופת אירופה באולם

באליפות אירופה באולם שנערכה באפלדורן שבהולנד במרץ זכתה במדליית זהב בקפיצה משולשת בתוצאה של 14.37 מטר, לפני דיאנה אנה מריה יון מרומניה (14.31 מטר) וסני סלמינן מפינלנד (13.99 מטר).
הערות שוליים

| --- | --- |
בקרת זהויות :  World Athletics: 14454805
נעלמת (סרט)

| --- | --- |

 מבוסס על:  נעלמת  שנכתב בידי גיליאן פלין
 בימוי:  דייוויד פינצ'ר 
 הופק בידי:  ארנון מילצ'ן ריס וית'רספון קיאן צ'פין ג'ושוע דונן
 תסריט:  גיליאן פלין 
 עריכה:  קירק בקסטר 
 שחקנים ראשיים:  בן אפלק   רוזמונד פייק
 מוזיקה:  טרנט רנזור, אטיקוס רוס 
 צילום:  ג'ף קרונוויית 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  InterCom, נטפליקס, Xfinity Streampix 
 שיטת הפצה:  וידאו על פי דרישה 
 הקרנת בכורה:  ארצות הברית 3 באוקטובר 2014
 משך הקרנה:  149 דק' 
 שפת הסרט:  אנגלית 
 סוגה:  מתח
 מקום התרחשות:  מנהטן 
 תקציב:  61,000,000 דולר
 הכנסות:  369,330,363 דולר
 הכנסות באתר מוג'ו:   gonegirl
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 gonegirlmovie.com
 דף הסרט ב־IMDb
 
נעלמת (באנגלית: Gone Girl) הוא סרט קולנוע אמריקאי מסוגת מותחן בבימויו של דייוויד פינצ'ר משנת 2014 המבוסס על רומן באותו שם מאת גיליאן פלין. עלילת הסרט עוקבת אחרי ניק דאן (בן אפלק), מרצה שהופך לחשוד ברצח בעקבות היעלמות אשתו, איימי (רוזמונד פייק).
בכורת הסרט הייתה בפסטיבל הסרטים של ניו יורק ב-26 בספטמבר 2014, ולאחר מכן הוקרן בבתי הקולנוע החל מ-3 באוקטובר. הסרט התקבל בביקורות טובות עם הצלחה מסחרית של מעל 368 מיליון דולר, וכך הפך לסרט המרוויח ביותר של דייוויד פינצ'ר. המבקרים היללו את ביצועה של רוזמנד פייק, והיא קיבלה מספר מועמדויות לפרס אוסקר לשחקנית הטובה ביותר, פרס באפט"א לקולנוע, פרס גלובוס הזהב לשחקנית הטובה ביותר - סרט דרמה וליגת השחקנים. מועמדויות נוספות של הסרט הן פרס גלובוס הזהב לבמאי הטוב ביותר - סרט קולנוע עבור פינצ'ר, ופרס גלובוס הזהב לתסריט הטוב ביותר ופרס באפט"א לקולנוע עבור התסריט המעובד של פלין.
הסרט נבחר לנעול את פסטיבל הסרטים הבינלאומי חיפה.
עלילה

ביום הנישואים החמישי שלו, ניק דאן (בן אפלק) חוזר לביתו ומוצא שאשתו איימי (רוזמונד פייק) נעלמה. היעלמותה מקבלת סיקור תקשורתי נרחב, משום שאיימי הייתה ההשראה לסדרת ספרי הילדים המצליחה "איימי המדהימה" שכתבו הוריה. המשטרה מסיקה שאיימי נרצחה לאחר שמצאה שאריות של דם שנוקה, וניק נהפך לחשוד. המשטרה חושפת ראיות לבעיות כספיות, ועדה מציינת שאיימי רצתה לקנות אקדח. נמצא גם דו"ח על כך שאיימי בהריון. ניק מכחיש ידיעה על העניין, ויומן שלכאורה נכתב בידי איימי מדגיש את הבדידות הרבה שלה, ואת הפחד שניק בסופו של דבר יהרוג אותה.
פלאשבקים במהלך הסרט מראים שנישואיהם של ניק ואיימי התפוררו; שניהם איבדו את עבודתם ועברו מניו יורק לעיר מולדתו של ניק. ניק הופך לעצלן, מרוחק, בלתי מעוניין ומתחיל לבגוד בה.
איימי מתחילה לתעב את ניק על התפוררות נישואיהם, הבדידות שלה ועל בגידתו. איימי מתכננת להפליל את ניק ומשקיעה מאמץ רב בפרטים: היא מתחברת עם שכנה בהריון כדי לגנוב את השתן שלה בשביל בדיקת ההריון, מקיזה את דמה שלה כדי להשאיר עקבות של רצח וכותבת יומן שמתאר את פחדיה המזויפים מניק. באמצעות רמזים ממשחק שהיא וניק משחקים בימי הנישואים שלהם, היא מוודאת שהוא מבקר במקומות שהיא שתלה בהם ראיות מפלילות על בגידתו ועל היעלמותה. היא מצפה שניק יורשע על רציחתה, ומתכננת להתאבד לאחר מכן על מנת שגופתה תימצא וניק ייעצר.
ניק שוכר עורך דין שמתמחה בהגנה על גברים שהואשמו ברציחת נשותיהם. ניק פוגש חבר לשעבר של איימי, טומי הוארה, שטוען שאיימי הפלילה אותו באונס. הוא פונה לחבר נוסף, דזי קולינגס - שאיימי בעבר הגישה נגדו צו הרחקה - אך דזי מסרב לשתף פרטים. כששכניה של איימי במקום מחבואה גונבים את כספה, היא מתקשרת לדזי ומשכנעת אותו שהיא ברחה מניק משום שהיא פחדה לחייה. הוא מסכים להחביא אותה בבית האגם שלו, שכולל בתוכו מצלמות אבטחה.
ניק מספר לאחותו, מרגו, שהוא חף מפשע, והשניים פותחים בחקירה למציאת איימי ופתירת התעלומה. אחרי שהמאהבת של ניק, הסטודנטית שלו, חושפת את הרומן שלהם במסיבת עיתונאים, ניק מופיע בתוכנית אירוח כדי להכריז על חפותו ומתנצל על כישלונותיו כבעל בתקווה לפתות את איימי שתחזור. איימי פוגעת בעצמה ומשתמשת במצלמות האבטחה לטובתה, וגורמת לכך להיראות שדזי חטף והתעלל בה, כדי לחזור לניק. היא מפתה את דזי והורגת אותו, ולאחר מכן חוזרת לביתה עם בגדים רטובים מדמו וזרעו של דזי, ומשכנעת את המשטרה והתקשורת שדזי חטף ואנס אותה.
איימי מספרת לניק את האמת, ושהאדם שהיא ראתה מבקש ממנה לחזור בטלוויזיה הוא האדם שהיא רוצה שניק יחזור להיות. ניק מתכנן לעזוב את איימי ולחשוף את שקריה, אך איימי מגלה לו שהיא בהריון, והפרתה את עצמה בצורה מלאכותית עם זרע של ניק שהיה מאוחסן במרפאת פוריות.
ניק מגיב באלימות לעקשנות של איימי שהם יישארו נשואים, אך מרגיש אחריות כלפי הילד, ואיימי מאיימת עליו שתדבר עם התקשורת ותדאג שהציבור יחזור לשנוא את ניק אם הוא יעזוב אותה. ניק מבין שהוא תקוע במערכת היחסים עם איימי, ובלית ברירה נשאר איתה. בסצנת הסיום של הסרט, השניים מכריזים בטלוויזיה שהם מצפים לתינוק.
צוות שחקנים

בן אפלק – ניק דאן
רוזמונד פייק – איימי אליוט דאן
ניל פטריק האריס – דזי קולינגס, חבר לשעבר של איימי
טיילר פרי – טאנר בולט, עורך הדין של ניק
קארי קון – מארגו, אחותו התאומה של ניק
קים דיקנס – הבלשית רונדה בוני, הבלשית הראשית בחקירת היעלמותה של איימי
אמילי רטקאוסקי – אנדי פיצג'רלד, הסטודנטית של ניק והמאהבת שלו
בויד הולברוק – ג'ף
פטריק פיוגיט - השוטר ג'ייימס גילפין
סקוט מק'ניירי - טומי
ביקורות

נעלמת זכה לביקורות חיוביות ממבקרים, והאתר "Rotten Tomatoes" העניק לו ציון של 88% בהתבסס על 281 ביקורות, עם ממוצע של 8/10. האתר "Metacritic" נתן לסרט ציון של 79 מתוך 100 על בסיס של 49 ביקורות.
הסרט יצא ב-3 באוקטובר 2014 בצפון אמריקה ב-3,014 בתי קולנוע והרוויח 13.1 מיליון דולר ביום הפתיחה.
המשך אפשרי

בראיון מאוקטובר 2014, רוזמנד פייק ציינה שהיא תחזור להמשך בתנאי שגיליאן פלין תכתוב את התסריט. בינואר 2015, פלין אמרה שהיא פתוחה לרעיון של סרט המשך, אבל אמרה שזה יקרה רק כאשר השחקנים והצוות יהיו פנויים בשנית.